Sarajevo, 17.12.2017. u 09:00 sati

SREDSTVIMA INFORMISANJA

**SAOPŠTENJE ZA JAVNOST**

**Izborni dan započeo u skladu sa zakonom uz kašnjenje u otvaranju jednog biračkog mjesta**

Građanski posmatrači Koalicije ,,Pod lupom'' posmatraju prijevremene izbore za načelnika koji se danas održavaju u opštini Glamoč.

Posmatrači Koalicije su prisutni na osam od devet redovnih biračkih mjesta, a na terenu je i jedan mobilni tim. Biračko mjesto 085A008 u selu Rore nije pokriveno jer posmatrači Koalicije nisu mogli pristupiti istom zbog otežanih vremenskih prilika.

Izborni dan je započeo u skladu s Izbornim zakonom BiH.  Sedam od osam biračkih mjesta na kojima su prisutni posmatrači Koalicije je otvoreno na vrijeme, a jedno sa neznatnim kašnjenjem do 15 minuta zbog kašnjenja članova biračkog odbora.

Niti na jednom biračkom mjestu nije zabilježen nedostatak izbornog materijala, a na svim posmatranim biračkim mjestima glasačka kutija je pokazana prazna prije otvaranja biračkog mjesta. Takođe, nisu primijećene oznake političkih subjekata na biračkim mjestima ili u krugu od 50 metara oko biračkih mjesta.

Prijevremeni izbori u opštini Glamoč se održavaju zbog smrti bivšeg načelnika, koji je na toj funkciji bio od 2008. godine. Pravo glasa ima 4.412 birača, od čega 4.091 u zemlji i 321 van BiH. Koalicija poziva političke subjekte na poštovanje izborne šutnje, a građane i građanke ove opštine da izađu na izbore, te da prijave eventualne uočene nepravilnosti Koaliciji ,,Pod lupom“ na broj telefona **033 268 160.**

*Za sve dodatne informacije molimo Vas da se obratite koordinatorici za odnose s javnošću Koalicije „Pod lupom“ Jovani Kljajić putem elektronske pošte pr@podlupom.org ili telefona 033 268 160 i 065 252 016.*

*„Sadržaj ovog saopštenja je isključiva odgovornost Koalicije ''Pod lupom'' i ni u kom slučaju ne predstavlja stanovišta Evropske unije.“*